| Kiuruveden Iskelmäviikko |
| --- |
|  |
| **Tapahtuman tyyppi** | Musiikkitapahtuma |
| **Paikkakunta** | Kiuruvesi |
| **Aika** | Vuosittain heinäkuun puolivälissä |
| **Kesto** | maanantai–sunnuntai |
| **Järjestäjä** | Kiuruveden Iskelmä Oy |
| **Perustettu** | 1999- |
| **Tunnetuimpia esiintyjiä** | Eppu Normaali, Yölintu, Lauri Tähkä & Elonkerjuu |
| **Facebook** | Facebook -sivut |
| **Kotisivut** |  |

Klaus Thomasson ja Sari Tamminen juontavat Kiuruveden Iskelmäviikko -musiikkitapahtuman. Kuvassa juontajat kesällä 2019
**Kiuruveden Iskelmäviikko** on vuosittainen Kiuruvedellä heinäkuussa järjestettävä iskelmämusiikin tapahtuma, joka keskittyy perinteisen iskelmän ja tanssimusiikin esiintyjiin. Vuosittain tapahtumassa vierailee useita artisteja ja yhtyeitä. Iskelmäviikon aikaan Kiuruvedellä järjestetään myös oheistoimintaa, kuten IskelmäMestari-laulukilpailu ja tanssikursseja sekä pienempiä oheistapahtumia ympäri kaupunkia.

Viikon konserteissa oli yhteensä 65 000 kävijää vuonna 2023, mikä on yli 15 000 kävijää enemmän kuin aiempi ennätys. Tapahtuma on erittäin suosittu karavaanareiden keskuudessa.

Historia
--------

Tapahtumaa tuotti vuoteen 2021 asti Kiuruveden Iskelmä Oy, joka toimi vuoteen 2010 asti nimellä Vihreät Niityt Oy. Nykyään tapahtuman tuottaa Wallen Hovi Oy, joka omistaa Kiuruvedellä myös Hotelli Peltohovin ja Hotelli Sinisen Helmen. Tapahtuman historia on monivaiheinen ja tapahtuma on vakiinnuttanut nimensä Iskelmäviikoksi. Tapahtuman historia juontaa juurensa vuoteen 1999, jolloin tapahtuma järjestettiin ensimmäisen kerran nimellä Vihreät Niityt. Organisaatiomuutosten ja avainhenkilöiden vaihduttua 2007 tapahtumaa modernisoitiin ja uutta nimeä alettiin etsimään. Vuonna 2008 tapahtuma toimi nimellä *Iskelmän Juhlaa 10 vuotta*, jonka jälkeen nimeksi vaihtui *Iskelmä Niityt.* Tapahtuma joutui kuitenkin muuttamaan nimeään vielä kertaalleen tavaramerkkivarauksen myötä ja nimeksi vakiintui *Kiuruveden Iskelmäviikko*.

Tapahtuman järjestämisalue on vaihtanut paikkaansa muutaman kerran; Kiuruveden satamasta torin kautta Nivan kentälle. Nivan kentällä tapahtuma on järjestetty jo useita vuosia.

Laulukilpailu
-------------

Laulukilpailut ovat olleet aina osa tapahtumaa. Kuvassa IskelmäMestarit 2019 voittajien julkistaminen.
Laulukilpailu on hakenut muotoaan monivivahteisen historiansa aikana. Vuosina 1999-2007 Kiuruvedellä järjestettiin Toivo Kärki -laulukilpailu, 2008-2012 laulukilpailu kantoi nimeä Suomi Iskelmän SM ja vuosina 2013-2015 laulukilpailu kantoi nimeä Iskelmäviikko -laulukilpailu.

Vuonna 2016 laulukilpailun nimeksi vakiintui IskelmäMestarit -laulukilpailu. Vuodesta 2017 alkaen tapahtumassa on järjestetty myös toinen laulukilpailu, SenioriMestarit. Kyseiseen kilpailuun voivat osallistua yli 50-vuotiaat laulajat.

Molempia laulukilpailuja säestää Pekka Juntusen Iskelmäorkesteri.

IskelmäMestarit ja SenioriMestarit -laulukilpailun karsintoja järjestetään ympäri Suomea keväisin. Molemmat laulukilpailut huipentuvat Iskelmäviikolla käytävään finaaliin, joka on kuultavissa myös suorana Järviradiosta. Viime vuosina laulukilpailut on kuultu myös Radio Sandelsissa. 

### Laulukilpailun voittajat

### IskelmäMestarit laulukilpailu

* Ailamari Vehviläinen (naisten sarja) Markus Kokkonen (miesten sarja) 2008
* Laura Lindell (naisten sarja) Aki Mäki (miesten sarja) 2009
* Anne Härkönen (naisten sarja) Heikki Koskelo (miesten sarja) 2010
* Sanna Toivanen (naisten sarja) Timo Turunen (miesten sarja) 2011
* Anna Markkanen (naisten sarja) Ville Pyykönen (miesten sarja) 2012
* Sari Kankkonen (naisten sarja) Jani-Markus Korhonen (miesten sarja) 2013
* Miia Lehtio (naisten sarja) Mika Mäkkeli (miesten sarja) 2014
* Sari Hänninen (naisten sarja) Markku Uhlbäck (miesten sarja) 2015
* Hanna Hirvonen (naisten sarja) Jarno Kokko (miesten sarja) 2016
* Satu Suhonen (naisten sarja) Keijo Hietikko (miesten sarja) 2017
* Sini Ikävalko (naisten sarja) Jari Selander (miesten sarja) 2018
* Mari Pihlajamaa (naisten sarja) Tommi Kostekivi (miesten sarja) 2019

### SenioriMestarit laulukilpailu

* Aila Pekkanen ja Antti Naukkarinen 2017
* Eija Kettunen ja Ari Tamminen 2018
* Anna-Kaisa Korpinen ja Raimo Kukkonen 2019

Kuvia tapahtumasta
------------------

* 
* 
* 
* 
* 
* 
* 
* 
* 
*

Lähteet
-------

1. ↑  Kiuruveden Iskelmäviikko - Iskelmätapahtuma Kiuruvedellä *www.iskelmaviikko.fi*. Viitattu 5.5.2016.
2. ↑  Kiuruveden Iskelmäviikko 13.-17.7.2016 - Laulukilpailu *www.iskelmaviikko.fi*. Viitattu 5.5.2016.

Aiheesta muualla
----------------

* Kuvia tai muita tiedostoja aiheesta **Kiuruveden Iskelmäviikko** Wikimedia Commonsissa

* www.iskelmaviikko.fi